امریکا و سعودی عربیستانیندا نفت اوره تیمی‌نین آرتماسی نتیجه‌سینده "قارا قیزیل" جدی دیر ایتیریب.
نفتین قیمت‌لری بوگونکو اوجوزلاشما ایله سون اوچ هفته‌نین ان آشاغی سویه‌سینه ائنیب. عمومیتله، نفت امریکا ایله چین آراسیندا باشلایان "تیجارت محاربه‌سی"نین یئنی‌دن آلوولانماسی ایله جدی دیر ایتیرمه‌یه باشلاییب. دونیا ایقتیصادیاتی‌نین دارالماسی داها آز نفت اوره تیمی دئمک‌دیر کی، نتیجه‌ده بازاردا تکلیف آرتیر، قیمت‌لر اوجوزلاشیر.
باشدا سعودی عربیستانی اولماقلا اوپک اؤلکه‌لری ونزوئلا و کانادا‌دان قایناق‌لانان نفت کسیرینی آرا‌دان قالدیرماق و امریکانین ایرانا قویدوغو تحریملردن دولایی بو اؤلکه‌نین بازارداکی یئرینی توتماق اوچون اوره تیمی آرتیرماغا داوام ائدیر.
"برنت" مارکا‌لی نفتین 1 بوشقاسی گون عرضینده 3 دو‌لار اوجوزلاشا‌راق 71،70 دو‌لاردان ساتیلیر. غربی تگزاس نفتی ایسه 2 دو‌لار 70 سنت اوجوزلاشیب. حاضردا 67 دو‌لاردان ساتیلیر.
